FORELØBIGT FORSLAG TIL ÆNDRINGSBUDGET NR. 6 TIL BUDGETTET FOR 2003 - OVERSIGT OVER INDTÆGTER OG UDGIFTER EFTER SEKTION - Sektion III - Kommissionen

(forelagt af Kommissionen)

Under henvisning til: traktaten om oprettelse af Det Europæiske Fællesskab, særlig artikel 272, traktaten om oprettelse af Det Europæiske Atomenergifællesskab, særlig artikel 177, Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [1], særlig artikel 37, forelægger Europa-Kommissionen hermed budgetmyndigheden det foreløbige forslag til ændringsbudget nr. 6 til 2003-budgettet på grundlag af nedenstående begrundelse.

[1] EFT L 248 af 16.9.2002, s. 1.

INDHOLDSFORTEGNELSE

BEGRUNDELSE

OVERSIGTSTABEL FORDELT PÅ UDGIFTSOMRÅDER I DE FINANSIELLE OVERSLAG

OVERSIGT OVER INDTÆGTER OG UDGIFTER EFTER SEKTION

BEGRUNDELSE

Den 4. august 2003 meddelte de portugisiske myndigheder, at de havde til hensigt at fremsende en ansøgning til Kommissionen om bistand fra Den Europæiske Unions Solidaritesfond (i det følgende benævnt "Solidaritetfonden") i forbindelse med brandkatastrofen i Portugal. Den formelle ansøgning blev modtaget den 13. august 2003. [Den 22. august 2003 fremsendte de portugisiske myndigheder et yderligere sagskompleks, og den 10. september 2003 modtog Kommissionen reviderede tal, der blev fremsendt formelt dagen efter.]

Katastrofen omfatter en lang række brande af stort omfang i skov- og landbrugsområder, som er forårsaget af meget høje temperaturer og lav luftfugtighed. Brandene har hidtil kostet 18 menneskeliv. Det anslås, at brandene har ødelagt 362 250 ha skov og 41 200 ha landbrugsjord. De ødelagte skov- og landbrugsområder har betydet tabt økonomisk udbytte og arbejdsløn for ca. 45 000 personer, som har mistet ejendom og arbejdspladser.

Kommissionens tjenestegrene har foretaget en grundig gennemgang af ansøgningen på grundlag af forordning 2012/2002 [2], særlig artikel 2, 3 og 4. Det kunne konstateres, at katastrofen kan betegnes som en "større katastrofe" i den i forordning 2012/2012 omhandlede betydning, eftersom den anslåede skade ligger over loftet på 0,6 % af BNI. De vigtigste elementer i vurderingen er følgende:

[2] Rådets forordning (EF) nr. ° 2012/2002 af 11.11.2002 om oprettelsen af Den Europæiske Unions Solidaritetsfond, EFT L 311 af 14.11.2002.

1. Starttidspunktet for katastrofen var den 20. juli 2003. Ansøgningen blev fremsendt inden for fristen på 10 uger. Katastrofen er en naturkatastrofe og falder derfor inden for Solidaritetsfondens hovedanvendelsesområde.

2. Den direkte skade for Portugal anslås til 1 227 885,900 mio. EUR. Da dette beløb udgør mere end 0,6 % af Portugals BNI (dvs. mere end 718,120 mio. EUR) kan katastrofen betegnes som en "større katastrofe" i den i forordning 2012/2012 omhandlede betydning.

3. Omkostningerne til nødhjælpstiltag, som er støtteberettigede i henhold til artikel 3, stk. 2, i forordning 2012/2002, er anslået til 104,270 mio. EUR og er fordelt på typer af tiltag. De portugisiske myndigheder har bekræftet, at disse omkostninger vedrører tiltag, der gennemføres i Portugal.

4. Der er generelt finansieringsmuligheder for Portugal under strukturfondsprogrammerne og Samhørighedsfonden, navnlig til genoptagelse af økonomisk aktivitet og reparation af skader på offentlige infrastrukturer samt til foranstaltninger, der kan forhindre, at en sådan katastrofe indtræffer igen. Portugal agter at reallokere 182 mio. EUR under strukturfondene.

5. I henhold til de portugisiske myndigheder kunne 10 % af de støtteberettigede tiltag under punkt 3 ovenfor forsikres. Kommissionen har ikke modtaget meddelelse om nogen forsikringsdækning for de støtteberettigede skader nævnt under punkt 2.

Af ovennævnte grunde foreslås det at imødekomme Portugals ansøgning og at anvende Solidaritetsfonden.

Finansiering

Det samlede årlige budget for Solidaritetsfonden er på 1 000 mio. EUR (jf. artikel 4, stk. 2, i forordning 2012/2002). 75% af dette beløb (dvs. 750 mio. EUR) kan kun tildeles inden den 1. oktober 2003. Kommissionen har endvidere allerede foreslået Budgetmyndigheden at yde 56,25 mio. EUR til andre tilfælde under Solidaritetsfonden. Dette betyder, at maksimalt 693,75 mio. EUR kan tildeles inden 1. oktober 2003.

Eftersom solidaritet var den centrale begrundelse for fondens oprettelse, mener Kommissionen, at fondens støtte bør være progressiv. Det betyder, at den del af skaderne, der overstiger tærsklen for større katastrofer (0,6 % af BNI eller 3 mia. EUR, alt efter hvilket beløb er det laveste), bør give anledning til en højere støtteintensitet end skader op til tærsklen. Den tidligere anvendte sats for tildelinger til større katastrofer er 2,5 % af de samlede direkte skader under tærsklen og 6 % for skader over tærsklen. Kommissionen foreslår, at samme satser anvendes i nærværende sag.

De af Kommissionen foreslåede tildelinger fra fonden er baseret på de oplysninger, som ansøgeren har givet.

Kommissionen foreslår derfor at yde følgende støttebeløb fra Solidaritetsfonden:

>TABELPOSITION>

Disse støttebeløb efterlader mere end 25 % af Den Europæiske Solidaritetsfond til rådighed for tildeling i årets sidste kvartal.

De nødvendige betalingsbevillinger vil blive stillet til rådighed ved hjælp af en overførsel af bevillinger fra andre budgetposter, som Kommissionen rettidigt vil foreslå over for budgetmyndigheden.

OVERSIGTSTABEL EFTER UDGIFTSOMRÅDER I DE FINANSIELLE OVERSLAG

>TABELPOSITION>

OVERSIGT OVER INDTÆGTER OG UDGIFTER EFTER SEKTION

Sektion III - Kommissionen

DEL B

>TABELPOSITION>

UNDERSEKTION B2 - STRUKTURFORANSTALT NINGER, STRUKTUR- OG SAMHØRIGHEDS UDGIFTER, ANDRE LANDBRUGS- OG REGIONAL FORANSTALTNINGER, TRANSPORT SAMT FISKERI

AFSNIT B2-4 - DEN EUROPÆISKE UNIONS SOLIDARITETSFOND - MEDLEMSSTATERNE

>TABELPOSITION>

KAPITEL B2-4 0 - Den Europæiske Unions Solidaritetsfond - Medlemsstaterne

Artikel B2-4 0 0 - Den Europæiske Unions Solidaritetsfond - Medlemsstaterne

>TABELPOSITION>

Under denne artikel opføres de bevillinger, der følger af anvendelsen af Den Europæiske Unions Solidaritetsfond.